cyanic-selkie/wikianc huggingface dataset:
Odbojkaška premijer liga Bosne i Hercegovine
Sistem takmičenja
Takmičenje se odvija u seniorskoj muškoj i ženskoj konkurenciji, a u nadležnosti je Odbojkaškog saveza Bosne i Hercegovine. Premijer liga broji deset klubova koji se takmiče po dvokružnom sistemu. Na kraju svake sezone, dva najslabije plasirana kluba ispadaju u niži rang takmičenja, a u elitnu ligu promoviraju se prvaci entitetskih odbojkaških liga.
Klubovi u sezoni 2019/2020.
U aktuelnoj takmičarskoj sezoni u muškoj/ženskoj konkurenciji nastupaju sljedeći klubovi:
Prvaci
Od 1994. godine prvaci u muškoj konkurenciji bili su sljedeći klubovi:
Pobjednici kupa
Osvajači kupa Bosne i Hercegovine u muškoj konkurenciji bili su sljedeći klubovi:
Portland
mini|250p|desno Portland je najveći grad u američkoj saveznoj državi Oregon i sjedište okruga Multnomah. Nalazi se na rijeci Willamette neposredno prije njenog ušća u rijeku Columbiju u sjeverozapadnom dijelu Oregona i neposrednoj blizini granice sa saveznom državom Washington. Prema procjeni Američkog ureda za popis stanovništva, u julu 2003. grad je brojao 538.544 stanovnika, što je porast od 1,7% u odnosu na popis iz 2000. kad je imao 529.121 stanovnika.
Portlandovo metropolitansko područje obuhvata okruge Multnomah, Washington i Clackamas, a djelomično i okruge Columbia i Yamhill u saveznoj državi Oregon, te okrug Clark u saveznoj državi Washington. Neposredno metropolitansko područje u julu 2003. imalo je 2.016.357 stanovnika, što je za 5,2% više u odnosu na popis iz 2000.
Sport
Portland je i grad iz kojeg dolazi poznata NBA-ekipa Portland Trail Blazers.
Richard C. Nash
General-potpukovnik Richard C. Nash (rođen 1950.) bio je 30. general-adjutant Nacionalne garde Minesote, koga je na tu poziciju imenovao guverner Minnesote 2010. Nash je ranije služio kao komandant američke vojske i multinacionalnih snaga uključujući 34. Red Bull pješadijske divizije američke vojske, Multi-nacionalnu diviziju-Jug tokom Operacije Iračka sloboda i Multi-nacionalnu brigadu-Sjever (SFOR-14 ) u Bosni i Hercegovini tokom operacije Joint Forge.
Njegove prethodne pozicije uključuju i specijalnog pomoćnika komandanta boraca, komandu za vazdušno-svemirsku odbranu Severne Amerike (NORAD), severnu komandu Sjedinjenih Država i pomoćnika komandanta divizije (manevar) za 34. pešadijsku diviziju u Iraku.
Obrazovanje
Nash je diplomirao zdravstvo, biologiju i fizičko vaspitanje na Državnom univerzitetu Minnesota, Mankato 1972. On je također diplomirao Ratni koledž američke vojske i osnovne i napredne kurseve za pješadijske oficire u pješadijskoj školi američke vojske.
Lična historija
Rođen u Minnesoti 10. septembra 1950. godine, Nash je svoju civilnu karijeru proveo u menadžmentu građevinarstva, radeći na izvršnim pozicijama u kompanijama Hanson Spancrete Midwest, Maple Grove i Fabcon, Inc. Nash se povukao iz Hanson Spancrete Midwest kao potpredsjednik 2004. kako bi se više posvetio svojim vojnim obavezama.
Plivanje na Olimpijskim igrama 2016 – 200 m slobodno (žene)
Takmičenja u disciplini 200 m slobodno za žene na Olimpijskim igrama 2016. održana su 8. i 9. augusta.
Rekordi
Aktualni rekordi u ovoj disciplini prije početka takmičenja prikazani su u tabeli.
Trnovo (Šekovići)
Trnovo je naseljeno mjesto u općini Šekovići, Bosna i Hercegovina. Od Šekovića je udaljeno 7,16 km u pravcu jugozapada, na nadmorskoj visini od 718 m. Na lokalitetu u zaseoku Glišići, smještena je nekropola stećaka sa 28 stećaka. Proglašena je za nacionalni spomenik Bosne i Hercegovine.
Queen II
Queen II je drugi studijski album britanske rock grupe Queen sniman u studiju Trident u augustu 1973. godine. Izdavačka kuća EMI 23. februara 1974. godine izdaje singl Seven Seas of Rhye, koji nakon prvog nastupa Queena na Top Of The Pops programu, gdje su ga promovisali, dospijeva na britansku top-listu singlova i postaje prvi hit grupe. Album je za tržište Velike Britanije izdan 8. marta 1974. godine i proveo je 28 sedmica na top-listi dostignuvši 5. mjesto. 9. aprila iste godine album je izdan i u SAD-u. Materijal na albumu je bio originalan, kompleksan i inovativan, baš kao i njegove bijela i crna strana albuma koje su zamijenile standardnu A i B stranu, sa slikama sastava obučenima u crno za prvu i bijelo za drugu stranu ploče. Bijela strana ploče se sastoji od emocionalnih pjesama gitarista Briana Maya i završava jedinom kompozicijom na albumu bubnjara Rogera Taylora, koja je svojevrsna spona sa drugom crnom stranom koju je komponovao pjevač Freddie Mercury. Crna strana albuma je potpuni kontrast prvoj bijeloj strani i sastoji se od pjesama koje se uglavnom bave mitologijom i fantazijom, sa često vrlo mračnim temama. Album je zapravo demonstracija različitih muzičkih svjetova dvojice glavnih lidera grupe i crno-bijela faza albuma se nastavila i na turneji koja je uslijedila gdje su se članovi grupe oblačili u bijelo tokom prve polovine koncerta, a zatim u crno za drugi dio nastupa. Album se smatra Queenovim konceptualnim, najprogresivnijim i najžešćim ostvarenjem, te jednim od njihovih najutjecajnijih izdanja. Razmjeri uticaja ovog nadasve inspirativnog albuma se protežu od klasičnih heavy metal grupa preko neoklasičnih, progresivnih i power metal sastava. Lideri grupe Guns N' Roses Axl Rose i The Smashing Pumpkins Billy Corgan su samo neki koji ga navode kao svoj najdraži i najinspirativniji rock album. Također ovo je omiljeni Queenov album Briana Maya.
Album je uvršten u knjigu 1001 album koji morate čuti prije smrti koju su sastavili vodeći svjetski muzički kritičari. Uticajni muzički magazin Kerrang! ga je uvrstio na svoju listu 100 najboljih britanskih rock albuma, dok ga je internetski portal "DigitalDreamDoor.com" stavio na listu 100 najboljih gitarističkih rock albuma. Slika grupe na omotu albuma poznatog fotografa Micka Rocka je postala njihov najprepoznatljiviji vizualni identitet i korištena je tokom cijele njihove karijere, a posebno je ostala zapamćena kao uvodna scena spota Bohemian Rhapsody.
Spisak pjesama
Bijela strana Crna strana
Bonus izdanje "Hollywood recordsa" iz 1991.
Pjesme
Bijela strana
Procession
Kratki gitarski instrumental Briana Maya koji je uvod u album sa pratnjom bas bubnja koji simulira otkucaje srca. Ova kratka instrumentalna pjesma je također korištena kao koncertni uvod na prvim turnejama sastava.
Father To Son
Pjesma Briana Maya koja se direktno naslanja na uvodni instrumental najžešća je i najprogresivnija pjesma na prvoj "bijeloj" strani albuma. Pjesma počinje kao hard rock balada, zatim prelazi u furiozne heavy metal dionice, a završava kao melodični progresivni rock sa višeglasnim pjevanjem. Također sadrži i lagane dionice koje je May odsvirao na klaviru. Pjesma govori srednjovjekovnu priču o ocu koji govori ili misli o svom sinu, vjerovatno inspiriranu stvarnim životom autora i jedan je od zaboravljenih Queenovih rockera.
White Queen (As It Began)
Jedna od poznatijih kompozicija sa albuma koja je ujedno smatrana od obožavatelja sastava kao jedna od njihovih najboljih balada. Pjesma govori o djevojci u koju se May zaljubio ali nikada nije imao hrabrosti iskazati joj svoje osjećaje i njena radnja je isto smještena u prošlosti. Pjesma kombinira lagane akustične dijelove sa žešćima na električnoj gitari i bubnjevima, a prvi solo na akustičnoj gitari sviran prstima se smatra jednim od Mayovih najboljih sola. Queen je pjesmu redovno uživo izvodio u periodu od 1974. do 1977. i bila je jedan od koncertnih favorita.
Some Day One Day
May je napisao ovu pjesmu, za njega tipičnu melanholičnu poluakustičnu folk rock baladu inspirisan idejom o mjestu na kojem bi sve ljubavne veze bile savršene. I ova pjesma je radnjom i ugođajem smještena u prošlosti čime čini "konceptualni" dojam prve "bijele" strane albuma. Ovo je bila prva pjesma koju je otpjevao njen autor na albumima Queena i sadrži za njega uobičajene kompleksne gitarističke aranžmane, podjednako na akustičnim i električnim gitarama.
The Loser In The End
Ova hard rock pjesma je Taylorov doprinos albumu gdje se pojavljuje kao autor i vocal. Jedina je kompozicija koja se ne uklapa u potpunosti u album i zato je stavljena kao zadnja pjesma na prvoj "bijeloj" strani da jasno odvoji dva dijela albuma.
Crna strana
Ogre Battle
Heavy metal pjesma koja otvara drugu "crnu" stranu koju je Mercury uz gitaru napisao i komponovao 1972. godine, ali je sastav nije htio snimiti za njihov prvi album nego su odlučili pričekati više slobodnog vremena u studiju kako bi je snimili na najbolji mogući način. Pjesma je smještena u Mercuryjev svijet fantazije "Rhye" i govori priču o borbi divova, sa gitarističkim solom i zvučnim efektima koji simuliraju bitku. Smatra se jednom od najžešćih Queenovih pjesama. Dionice na gitari i bubnju daju pravi trash zvuk. Bila je dugo vremena koncertni favorit, obično svirana kao druga pjesma na koncertima i izvodili su je na svakom nastupu do kasnih sedamdesetih kada je otpala sa repertoara zajedno sa drugim pjesmama sa albuma. Verzija pjesme uživo se nalazi na albumu At the Beeb.
The Fairy Feller's Master-Stroke
Art rock pjesma sa formom "zvučnog zida" koju je Mercury napisao inspirisan najpoznatijom slikom Richarda Dadda "The Fairy Feller's Master-Stroke" sa fantastičnom srednjovjekovnom tematikom. Pjesma je jedan od najvećih eksperimenata na albumu i detaljno opisuje svaki karakter i događaj sa slike. Sastav pjesmu nije nikada izveo uživo zbog njene izrazito kompleksne forme, korištenja različitih instrumenata i dosnimavanja vokalnih dionica.
Nevermore
Kratka i tiha klavirska balada Freddie Mercuryja koja govori o osjećajima nakon sloma ljubavne veze. Ovo je bila prva pjesma na Queenovim albumima u kojoj je korišten samo klavir i smatra se pretečama istih koje su se redovno pojavljivale na svakom idućem njihovom albumu, od kojih je svakako najpoznatija Love Of My Life sa albuma A Night at the Opera iz 1975. godine.
The March Of The Black Queen
Najkompleksnija, najprogresivnija i najmračnija pjesma druge "crne" strane albuma čija radnja je također smještena u fantastični svijet "Rhye". Mercury je pjesmu napisao za klavirom 1973. godine koristeći polimetar u dva različita takta ; 8/8 i 12/8 što je vrlo rijetko u popularnoj muzici. Kompozicija demonstrira Mercuryjevo virtuozno sviranje klavira sa klasičnim utjecajima, te vokalne i višeglasne ekstravagancije koje uključuju sva tri člana sgrupe osim Deacona. Smatra se jednom od najboljih pjesama koje je napisao i skladao Queenov pjevač. Pjesma je bila prekomplicirana da bi se u cijelosti izvela uživo tako da je samo njenu zadnju hard rock dionicu band izvodio na koncertima kao dio medleya tokom sedamdesetih godina. Smatra se kao jedna od direktnih preteča i glavnih utjecaja za komponovanje čuvene Bohemian Rhapsody.
Funny How Love Is
Mercuryjeva vesela i optimistična pop pjesma koja se direktno naslanja na prethodnu kao potpuni kontrast spomenutoj je napravljena u studiju. Snimljena je koristeći tehniku zvučnog zida producenta Robina Cablea. Skladba je jedan od najlošijih trenutaka albuma, ali svejedno funkcionira dobro u mozaičnoj produkciji ploče. Queen je nije nikada izveo uživo.
Seven Seas Of Rhye
Najpoznatija kompozicija sa albuma i prvi hit-singl grupe koji je bio broj 10 na britanskoj top-listi singlova. Pjesma je tek napola dovršena za vrijeme snimanja prvog albuma, gdje se pojavljuje na kraju kao kratki instrumental. Još jedna u nizu pjesama Freddija Mercuryja koja je smještena u svijet fantazije "Rhye" i govori o "glasniku Bogova" što u prenesenom smislu je sam Mercury. Pjesma je znamenita po svom čuvenom klavirskom uvodu i postala je najpoznatiji Queenov rockerski broj kojim dominira klavirski zvuk. Bila je izraziti koncertni favorit tokom cijele karijere grupe i vraćena je u repertoar na zadnje dvije turneje sastava tokom osamdesetih godina. Kompozicija se nalazi na prvom Greatest Hits albumu iz 1981. godine na kojem se pojavljuje kao najstarija pjesma uvrštena na kompilaciju. 1997. godine je objavljena na kompilaciji Queen Rocks. Verzija pjesme uživo se nalazi na koncertnim albumima Live Magic i Live at Wembley '86.
Hermagor (okrug)
mini|desno|480px|Općine u okrugu Hermagor Okrug Hermagor nalazi se u zapadnom dijelu austrijske pokrajine Koruške.
Upravna podjela
Okrug se sastoji od ukupno 7 općine. Od toga je jedan grad i dvije općine sa statusom markt.
NGC 6432
NGC 6432 (također poznat kao ESO 520-**25) je četverostruka zvijezda i nalazi se u sazviježđu Strijelac. Prvo otkriće je napravio John Frederick William Herschel 1. jula 1826. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Opsada Pariza (885–886)
'''Opsada Pariza 885. i 886.''' bila je dio vikinškog pohoda na Senu, u Zapadnoj Franačkoj. Opsada je bila najvažniji događaj vladavine Karla Debelog i prekretnica za dinastiju Karolinga i historiju Francuske. Za Franke je to također dokazalo stratešku važnost Pariza u vrijeme kada je bio i jedan od najvećih gradova u Zapadnoj Franačkoj. Opsada je predmet iskaza očevica u latinskoj pjesmi "Bella Parisiacae urbis" Abona Cernuusa.
Sa stotinama brodova, a možda i desecima hiljada ljudi, Vikinzi su stigli izvan Pariza krajem novembra 885, tražeći danak. Zahtjev je odbio Odo, grof od Pariza, uprkos činjenici da je mogao okupiti samo nekoliko stotina vojnika za odbranu grada. Vikinzi su napali grad različitim vrstama opsadnih sprava, ali nisu uspjeli probiti gradske zidine uprkos danima intenzivnih napada. Opsada se održavala mjesecima, ali bez znatnije inicijative napadača nakon početnog napada. Kako se opsada nastavljala, većina Vikinga napustila je Pariz da pljačkaju dalje uz rijeku. Vikinzi su tokom ljeta posljednji put pokušali zauzeti grad, ali nisu uspjeli. U oktobru je stigao Karlo Debeli s vojnom pomoći.
Na frustraciju Parižana koji su se borili da odbrane grad, Karlo je prestao napadati vikinške osvajače. Umjesto toga dozvolio im je da plove dalje uz Senu u napad na Burgundiju (koja je bila u pobuni) i obećao isplatu od 700 livra (257kg) srebra. Vrlo kritičan prema ovome, Odo je pokušao prkositi Karlovim obećanjima. Kada je Karlo umro 888, Odo je izabran za prvog nekarolinškog kralja Franaka.
Pozadina
Iako su Vikinzi ranije napadali dijelove Francuske, prvi put su stigli do Pariza 845. godine i na kraju opljačkali grad. Napali su Pariz još tri puta 860-ih godina, povlačeći se tek kada bi stekli dovoljan plijen ili dobili danak. Godine 864., Pistreskim ediktom, naređeno je da se grade mostovi preko Sene u Pitresu i u Parizu, te su izgrađena dva mosta, po jedan sa svake strane Île de la Cité, koji su odlično služili tokom opsade 885. godine. Vladar u regiji oko Pariza (Ile-de-France) bio je vojvoda od Francuske (također grof od Pariza), koji je kontrolirao zemlje između Sene i Loire. Prvobitno je to bio Robert Snažni, markgrof Neustrije i missus dominicus za dolinu Loare. Počeo je utvrđivati ​​prijestolnicu i borio se protiv nordijaca sve do svoje smrti u bitci kod Brisarthea. Njegov sin Odo ga je naslijedio, ali u tom periodu je kraljevska moć opala. Stoga je Pariz i dalje bio utvrđen zahvaljujući lokalnoj, a ne kraljevskoj vlasti.
Zapadna Franačkaje patila pod nizom kraljeva koji su kratko vladali nakon smrti Karla Ćelavog 877. Ova situacija je preovladavala do 884. kada je Karlo Debeli, već kralj Njemačke i Italije, postao kralj, budeći nadu u ponovno ujedinjenje Carstva Karla Velikog. Smatralo se da su Franci preuzeli inicijativu nad Vikinzima nakon pobjede Luja III u bici kod Saucourt-a 881. godine, ali već 885. godine, godinu dana nakon Karlovog preuzimanja trona, Vikinzi su pokrenuli svoj najveći napad na Pariz.
Opsada
Danski Vikinzi pod vodstvom Sigfreda i Sinrica ponovo su plovili prema Zapadnoj Franačkoj godine 885, nakon što su prije toga izvršili napad na sjeveroistočne dijelove zemlje. Sigfred je tražio danak od Karla, ali je odbijen i potom je poveo 700 brodova uz Seinu, predvodeći možda čak 30 000 ili 40 000 ljudi. To je najveći ikada zabilježen broj za vikinšku flotu u savremenim izvorima i potiče od Abbo Cernuusa. Iako je očevidac, postoji opće slaganje među historičarima da su Abboovi brojevi "veliko pretjerivanje", Historičar C. W. Previté-Orton umjesto toga je sugerisao broj brodova na 300 , a John Norris na "nekih 300." Iako su Franci pokušali blokirati Vikinge da plove Seinom, Vikinzi su na kraju uspjeli doći do Pariza, koji je u to vrijeme bio grad na otoku, danas poznatom kao Île de la Cité. Njegova strateška važnost proizlazila je iz mogućnosti blokiranja prolaza brodovima sa svoja dva nisko ležeća mosta, jednim drvenim i jednim od kamena. Čak ni plitki vikinški brodovi nisu mogli proći Pariz zbog mostova. Odo, pariski grof, pripremio se za dolazak Vikinga tako što je učvrstio mostobran s dvije kule koje su čuvale svaki most. Imao je slabe snage, ne više od 200 naoružanih ljudi na raspolaganju (također prema Abbo Cernuusu), ali je vodio zajedničku odbranu s Gozlinom, biskupom Pariza (prvi "borbeni biskup" u srednjovjekovnoj književnosti), i imao je pomoć svog brata Roberta, te dva grofa i markiza.
Posljedice
Parižani i Odo su odbili da puste Vikinge niz Senu i osvajači su morali da vuku svoje čamce kopnom do Marne kako bi napustili zemlju. Kada je Karlo umro 888. godine, Francuzi su izabrali Oda za svog kralja. Odov brat, Robert I od Francuske, kasnije je takođe izabran za kralja, za razliku od Karolinškog Karla Jednostavnog. Tokom sljedećeg vijeka, Robertijanci, potomci Roberta Snažnog, ostali su vodeće ličnosti u Zapadnoj Francuskoj i na kraju su zauzeli tron zauvijek kada je unuk Roberta I, Hugo Kapet, izabran za kralja 987. godine.
Minotaur
mini|Minotaur, kopija starije skulpture, [[1664.]] Minotaur (grč. Μινόταυρος, Minótauros = minojski (kretski) bik) u grčkoj mitologiji je mitološko biće koje je polubik i polučovjek. Bik je još poznat i kao Asterius ili Asterion ("zvjezdani"), ime koje je dijelio s Minosovim očuhom.
Rođenje
Prije nego što je postao kralj, Minos je od boga Posejdona zatražio znak da će on, a ne njegov brat doći na prijestolje. Posejdon se složio te je poslao bijelog bika, ali pod uvjetom da ga Minos njemu žrtvuje. Prekrasan bik je izašao iz mora, a Minosu je bio tako lijep da je radije žrtvovao drugog bika, misleći da Posejdon neće primijetiti. Posejdon se razbjesnio te je učinio da se Minosova žena, Pasifaja, ludo zaljubi u bika.
Pasifaja je otišla Dedalu da joj pomogne, a on je smislio kako će utažiti njenu strast. Napravio je drvenu kravu, a Pasifaja je ušla u nju i sakrila se, a bik ju je oplodio. Tako je Pasifaja začela i rodila polubika i polučovjeka - Minotaura. Pasifaja ga je odgajala dok je bio dijete, ali kako je rastao, tako je postao bjesniji. Delfijska proročica rekla je Dedalu da sagradi labirint u kojem bi držao Minotaura. To je i učinio, a labirint je bio ispod Minosove palače u Knossosu.
Tezej i Minotaur
mini|[[Tezej i Minotaur, atička amfora, 6. vijek p. n. e.]] Androgeja, Minosov sin, ubili su Atinjani, ljubomorni na njegove pobjede na Panatenskom festivalu, Egejovim igrama, gdje je svaki put pobijedio. Druga verzija mita govori da ga je ubio kretski bik na Maratonu, na Egejovu zapovijed. Da bi osvetio sinovu smrt, Minos je zaratio s Atinom. Zahtijevao je da se sedam atinskih djevojaka i mladića (izabranih izvlačenjem slamki) žrtvuje Minotauru svakih devet godina (ili prema nekim izvorima svake godine; prema kretskoj astronomiji, pun Mjesec je bio u ekvinociju svakih osam godina).
mini|lijevo|[[Tezej, Minotaur i Atina, 5. vijek p. n. e.]] Kad se treće žrtvovanje bližilo, Tezej se dobrovoljno javio da će ubiti čudovište. Obećao je svom ocu Egeju da će postaviti bijela jedra ako pohod bude uspješan.
Bitka kod Arzobispa
mini|El Puente del Arzobispo
Minotaur
Tezej i Minotaur
Arijadna, Minosova kći, zaljubila se u Tezeja i pomogla mu da izađe iz Labirinta davši mu klupko vune kojim je slijedio vlastiti trag. Tezej je ubio Minotaura magičnim mačem koji mu je dala Arijadna te je pustio ostale Atinjane iz labirinta. Međutim, Tezej je zaboravio promijeniti crna jedra tugovanja na brodu s bijelim, te je njegov otac Egej, shrvan počinio samoubistvo. Naime, danima je gledao na pučinu, i kad je vidio crna jedna, od tuge se bacio u more koje je po njemu nazvano Egejsko more.
Minos je bio ljut što je Tezej uspio pobjeći te je zatvorio Dedala i njegovog sina Ikara u labirint ili, prema nekim izvorima, u toranj. Uspjeli su pobjeći tako da su napravili krila. Međutim, Ikar je letio previsoko te se vosak na krilima otopio, a on je pao u more.
Bitka kod Arzobispa
Bitka kod Talavere krajem jula 1809. dovela je do pobjede britanske vojske Arthura Wellesleya i španske vojske Gregorija Garsije de la Kueste nad carskom francuskom vojskom kralja Josepha Bonapartea. Wellesley (uskoro poznat kao Wellington) otkrio je da nije bio u mogućnosti da iskoristi trijumf zbog neuspjeha njegovih logističkih aranžmana. U roku od nekoliko dana, Wellesley je otkrio da Soultova velika francuska vojska pokušava odsjeći njegovu vojsku od Portugala.
U skladu s tim, britanska i španska vojska su se povukle na zapad, za dlaku izbjegavajući presretanje od strane Soultovih snaga. Alburquerqueu je ostavljeno 3.000 konjanika i 5.000 pješaka da drže most Arzobispo. Budući da je njihova pozicija bila tako jaka, Španci su bili uljuljkani u lažni osjećaj sigurnosti. U međuvremenu, francuski oficiri pronašli su i tajno izviđali skriveni brod u blizini mosta. Postigavši taktičko iznenađenje, francuska konjica se bacila preko broda tokom španske sieste, praćena pješadijom V korpusa maršala Eduarda Mortijea. Prije nego što je Alburquerque uspio reagirati, njegova konjica je razbijena, a jedan od njegovih pješadijskih bataljona slomljen. Tokom potjere, Soultovi konjanici ne samo da su zaplijenili 16 španskih topova, već su i povratili najmanje 14 od 17 francuskih artiljerijskih oruđa izgubljenih kod Talavere.
Mihrab
mini|200px|Mihrab u džamiji u [[Kairo|Kairu]] Mihrab (ar. محراب) jeste niša u zidu u džamiji koja je usmjerena u pravcu kible (Kabe u Mekki), prema kojoj su muslimani okrenuti za vrijeme namaza.
Za vrijeme zajedničkih namaza u džamiji imam stoji u mihrabu, a ostali klanjači nalaze se iza njega.
Riječ "mihrab" izvorno nema vjersko značenje i u arapskom jeziku označava posebnu sobu u kući, npr, u srednjovjekovnim zamkovima sobu u kojoj se nalazi prijesto. Kod prvih generacija muslimana i kod prijašnjih vjerskih zajednica koje su obitavale na arapskom govornom području pod terminom "mihrab" podrazumjevalo se i posebno mjesto u kući u kojoj se obavljao namaz. Halifa Osman ibn Affan naredio je da se označi zid u Poslanikovoj džamiji u Medini u pravcu Mekke, tako da bi hodočasnici koji posjećuju Mekku znali u kojem je pravcu kibla.
To je bilo samo označeno mjesto u zidu sve do vladavine Velida I (705-715). Namjesnik Medine Omer ibn Abdul-Aziz proširio je tu oznaku i zamijenio je nišom u zidu.
Jedan kur'anski ajet (19:11) spominje riječ "mihrab": "I on (Zekerijja) iziđe iz hrama (mihraba) u narod svoj i znakom im dade na znanje: 'Hvalite Ga ujutro i navečer!'"
Metastrongiloza
Metastrongiloza je parazitska bolest od koje oboljevaju divlje i domaće svinje. Spada u grupu plućnih strongiloza. Ovo oboljenje izazivaju razne vrste iz roda Metastrongylus. Pojavljuje se samo kod onih svinja koje se drže na paši, odnosno kod onih koje se drže u nehigijenskim uslovima.
Svinja se infestira konzumirajući infestirane kišne gliste, tj. peroralnim putem. Iz svarenih glista ličinka probija zid crijeva i dospjeva u mezenterijalne limfne čvorove gdje se presvlači u ličinku četvrtog stadija (3-8 dana). Zatim limfotokom ili krvotokom migrira u pluća gdje se razvija do adulta (22 dana poslije infestacije). Prva jaja u fecesu se pojavljuju oko 4 sedmice poslije infestacije.
Širenju metastrongiloze naročito pogoduje kišovito ljeto koje veoma odgovara razvoju kišnih glista, kao i rasturanje svinjskog izmeta u kojem se nalaze jaja parazita.
IC 199
IC 199 (također poznat kao IC 1778, MCG 1-6-41, PGC 8026 i UGC 1594) je spiralna galaksija koja je udaljena oko 426 miliona sg od Zemlje i nalazi se u sazviježđu Ribe. Najveći prečnik je 1,40 (173 hiljade sg) a najmanji 0,8 uglovnih minuta (99 hiljada sg). Prvo otkriće je napravio Stephane Javelle 15. decembra 1892. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
NGC 3485
NGC 3485 (također poznat kao MCG 3-28-44, PGC 33140 i UGC 6077) je prečkasta spiralna galaksija koja je udaljena oko 66 miliona sg od Zemlje i nalazi se u sazviježđu Lav. Najveći prečnik je 2,40 (46 hiljada sg) a najmanji 2,2 uglovnih minuta (42 hiljade sg). Prvo otkriće je napravio John Frederick William Herschel 8. aprila 1784. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Rio Grande
desno|mini|300px|Rio Grande mini|300px|Rio Grande Rio Grande ( - Velika rijeka Sjevera) je rijeka u Sjevernoj Americi, duga 2.896 km, površine sliva 642.320 km2. Rio Grande izvire na obroncima planine San Juan Mountains u jugozapadnom dijelu države Colorado u SAD, a uljeva se u Meksički zaljev istočno od grada Brownsville i uz rijeku Colorado glavna je rijeka tog područja.
U gornjem toku, u državama Colorado i sjevernom dijelu Novog Meksika, je planinska rijeka sa znatnim padom i protječe uskom i dubokom dolinom i usječenim kanjonima.
U srednjem i donjem toku protječe nizinom kroz predjele siromašne padavinama (stepe i polupustinje), gdje uglavnom ima niske i pješčane obale, a nizvodno od Ciudad Juárez do ušća (2092 km) čini granicu Meksika i SAD. Zbog čestog mijenjanja vodostaja - ljeti, u sušnom periodu, mjestimice presušuje a najčešće na odsjeku između grada Ciudad Juáreza i ušća rijeke Conchos. Plovidba je moguća samo do grada Camargo (oko 250 km) i to samo za riječne brodove malog gaza. Američko-meksičkim sporazumom plovidba na rijeci je zabranjena pa se promet između dvije države na ovom dijelu odvija preko četiri putna i željeznička mosta.
Najveći značaj Rio Grande ima u proizvodnji električne energije i za navodnjavanje obradivih površina uz svoje obale, na kojima se gaje južno voće, žitarice i pamuk. Na rijeci se nalazi i nekoliko hidroelektričnih centrala od kojih su najveća Elephant Butte (brana duga 510, visoka 93 m) i Caballo (brana duga 1399, a visoka 29,5 m), odakle se voda razvodi kanalima.
Pritoke:
Veći gradovi:
U američko-meksičkom ratu (1846. - 1848.) i u američkom građanskom ratu (1861. - 1865.) vođeno je više bitaka na području ušća i u dolina rijeke Rio Grande. Državna granica na rijeci Rio Grande između SAD-a i Meksika je nametnuta Meksiku od SAD poslije američko-meksičkog rata 1848. zbog čega je dolazilo do sporova.
Dortmund
Dortmund je grad u Njemačkoj koji se nalazi u Bundeslandu u pokrajini Sjeverna Rajna-Vestfalija.
Prema popisu iz 2011. godine, ovaj grad je imao 571.403 stanovnika, što ga čini osmim gradom po veličini u Njemačkoj, a tridesetčetvrtim u Evropskoj uniji.
Benedict Cumberbatch
Benedict Cumberbatch engleski je filmski, televizijski i pozorišni glumac. Njegove najpoznatije uloge su Stephen Hawking u BBC-jevoj drami Hawking (2004), William Pitt u historijskom filmu Amazing Grace (2006), Stephen Ezard u mini seriji The Last Enemy (2008), Paul Marshall u Okajanju (2007), Bernard u Small Island (2009), Sherlock Holmes u modernoj BBC-jevoj adaptaciji Sherlock (2010), Peter Guillam u špijunskom trileru Tinker Tailor Soldier Spy (2011), Alan Turing u Igri imitacije i kao Dr. Strange u Avengers: Infinity War i Avengers: Endgame
Podkozara Gornja
Podkozara Gornja je naseljeno mjesto u općini Novo Goražde, Bosna i Hercegovina.
Melodični death metal
Melodic death metal (ili kraće melodeath) je podžanr death metala, koji se razvio na göteburškoj metal sceni. Ispočetka je kombinirao harmoniju i melodičnost heavy metala sa grubim thrash i death metal zvukom, dok se kasnije razvio pod utjecajem mnogih drugih žanrova, a velika promjena bila je i uvođenje klavijatura. Kasnije su se iz njega razvili žanrovi melodic metalcore i deathcore.
Jednim od pionira melodic death metala smatraju se švedski bendovi Dark Tranquillity, In Flames i At the Gates, dok su danas uz njih poznatiji bendovi Arch Enemy, Amon Amarth, Children of Bodom, Hypocrisy, Soilwork, The Black Dahlia Murder, Devildriver, Nightrage i drugi.
IC 1886
IC 1886 (također poznat kao MCG -1-9-1 i PGC 11724) je spiralna galaksija koja je udaljena oko 396 miliona sg od Zemlje i nalazi se u sazviježđu Eridan. Najveći prečnik je 1,00 (115 hiljada sg) a najmanji 0,7 uglovnih minuta (81 hiljada sg). Prvo otkriće je napravio Guillaume Bigourdan 9. decembra 1893. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Bromelain
Bromelain je enzimski ekstrakt izveden iz stabljika ananasa, iako postoji u svim dijelovima svježeg ananasa. Ekstrakt ima historiju upotrebe u ]narodnoj medicini]. Kao sastojak, koristi se u [[kozmetika|kozmetici, kao lokalni lijek i kao sredstvo za omekšavanje mesa. Ternin "bromelain" može se odnositi na bilo koju od dva proteaznih enzima ekstrahiranih iz biljaka porodice Bromeliaceae, ili se može odnositi na kombinaciju tih enzima zajedno s drugim proizvedenim spojevima u ekstraktu. Bromelainski enzimi se nazivaju voćni bromelain i bromelain iz stabljike. Iako je testiran u raznim tradicijskim medicinama i istraživačkim modelima za njegovu moguću efikasnost protiv bolesti, bromelain ima samo jednu odobrenu kliničku primjenu koju je 2012. godine izdala Evropska agencija za lijekove – topikalni lijek pod nazivom NexoBrid, koji se koristi za uklanjanje mrtvog tkiva u teškim kožnim opekotinama.
Ekstraktne komponente
Ekstrakt bromelaina je mješavina enzima za razlaganje proteina (proteolizom) i nekoliko drugih supstanci u manjim količinama. Proteolitski enzimi su sulfhidril-proteaze; slobodna sulfhidrilna grupa bočnog lanca cisteinskih aminokiselina je potrebna za funkciju. Dva glavna enzima su:
Izvori
Bromelain je prisutan u svim dijelovima biljke ananasa (rod Ananas), ali je stabljika najčešći komercijalni izvor, vjerovatno zato što su upotrebljive količine lahko ekstrahovati nakon berbe voća
Proizvodnja
Proizveden uglavnom u dijelovima svijeta u kojima se uzgaja ananas, kao što su Tajland ili Malezija, bromelain se ekstrahira iz kore, stabljike, listova ili otpadaka biljaka ananasa nakon prerade voća u sok ili druge svrhe. Početni materijal se miješa i istisne kroz filter kako bi se dobila supernatant tekućina koja sadrži rastvorljivi enzim bromelain. Daljnja obrada uključuje prečišćavanje i koncentriranje enzima.
Ostalee biljne proteaze
Ostale biljne proteaze uključuju papain (iz papaje), aktinidin (iz kivija) i fikain (iz smokve).
Fizičke karakteristike
Bromelain je bijeli do smeđi prah, rastvorljiv u vodi, i stabilan je na temperaturama od 50 - 60 C.
Temperaturna stabilnost
Nakon sat vremena na 50oC, 83% enzima ostaje aktivno, dok na 40oC ostaje aktivno praktično 100%. 8 minuta na 80oC je dovoljno da se enzim skoro potpuno inaktivira. Proteolitska aktivnost koncentrovanih rastvora bromelaina ostaje relativno stabilna najmanje jednu sedmicu na sobnoj temperaturi, sa minimalna inaktivacija višestrukim ciklusima zamrzavanja-odmrzavanja ili izlaganjem probavnom enzimu tripsinu.
Omekšavanje mesa i ostalo
Uz papain, bromelain je jedna od najpopularnijih proteaza za omekšavanje mesa. Bromelain is sold in a powdered form, which is combined with a marinade, or directly sprinkled on the uncooked meat. Kuhani ili konzervirani ananas nema efekat omekšavanja, jer su enzimi toplo-labilni i denaturirani u procesu kuhanja. Neki pripremljeni proizvodi od mesa, kao što su ćufte i komercijalno dostupne marinade, uključuju ananas i/ili sastojke dobivene od ananasa. Iako količina bromelaina u tipskoj porciji voća ananasa vjerovatno nije značajna, specifična ekstrakcija može dati dovoljne količine za domaću i industrijsku preradu, uključujući upotrebu u pečanju, protiv tamnjenja rezanog voća, tekstilnu i kozmetičku proizvodnju.
Potencijalna medicinska upotreba
Bromelain nije naučno dokazano efikasan u liječenju bilo koje bolesti i nije odobren od strane američke Uprave za hranu i lijekove za liječenje bilo kojeg poremećaja. U Sjedinjenim Državama, usvojeni Zakon o zdravlju i obrazovanju o dodacima prehrani (DSHEA, 1994.) dozvoljava prodaju dodataka prehrani koji sadrže bromelain, iako efikasnost nije potvrđena. Gutanje bromelaina može izazvati alergijsku reakciju kod nekih ljudi koji su osjetljivi na ananas. Iako su postojale studije o medicinskoj upotrebi bromelaina, "većina [njih] ima metodološke probleme zbog kojih je teško izvući definitivne zaključke", jer nijedna nije definitivno utvrdila efikasnost, preporučenu dozu, dugoročnu sigurnost ili štetnu interakciju s drugim lijekovima. Koncentrat proteolitskih enzima obogaćenih bromelainom odobren je u Evropi za uklanjanje mrtvog tkiva teških opekotinskih rana pod trgovačkim nazivom NexoBrid. Sistemska enzimska terapija (koja se sastoji od kombinacija proteolitskih enzima kao što su bromelain, tripsin, himotripsin i papain) je istraživana u Europi kako bi se procijenila efikasnost kod pacijenata sa karcinomom dojke, kolorektuma i plazmacitoma. Bromelain može biti efikasan kao dodatna terapija u ublažavanju simptoma akutnog rinosinusitisa kod pacijenata koji nisu liječeni antibioticima.
Bitka kod Aldenhovena (1793)
U bici kod Aldenhovena (1. marta 1793.) habzburška austrijska vojska pod komandom princa Josiasa od Saks-Koburg-Saalfelda napala je republikanske francuske snage pod komandom Rene Josepha de Lanoua. Austrijanci su uspješno prešli rijeku Roer i krenuli u konjički napad predvođen nadvojvodom Karlom, vojvodom od Teschena, koji je razbio Francuze i nanio velike gubitke. Rat prve koalicije dogodio se u blizini Aldenhovena, grada u Sjevernoj Rajni-Vestfaliji, Njemačka, udaljenog oko 55 kilometara zapadno od Kelna.
Nakon pobjede u bici kod Jemappesa 6. novembra 1792., francuska vojska Charlesa Francois Dumourieza osvojila je veći dio austrijske Holandije. Te zime, Dumouriez je pokušao da pregazi Holandsku Republiku, dok je Francisco de Miranda opsjedao Maastricht, pokriven od Lanoueovih trupa duž Roera. Poslane od austrijske vlade da ponovo osvoje Belgiju, trupe Koburga napale su rano ujutro 1. marta i rastjerale Francuze. Bitka kod Neerwindena 18. marta odlučila bi ko je kontrolisao austrijsku Holandiju.
Stadion "Asim Ferhatović Hase"
Olimpijski stadion Asim Ferhatović - Hase, poznatiji kao stadion Koševo je višenamjenski stadion u Sarajevu. Izgrađen je 1947. godine u periodu poslije Drugog svjetskog rata, na području koševske doline gdje su se prostirali predjeli zvani Čurčića vila i Pionirska dolina. U samoj izgradnji stadiona učestvovale su tadašnje omladinske radne brigade grada, ali i iz cijele tadašnje države. Za tadašnje doba grad dobija prelijepo zdanje na kome će se moći održavati sportske priredbe najvišeg ranga.
Danas stadion koristi FK Sarajevo i to je najveći stadion u Bosni i Hercegovini. Posjeduje 37.500 sjedećih mjesta. Rekord Stadiona, kada su u pitanju sportske manifestacije, je iz sezone 1981/82, na utakmici fudbalskog prvenstva Jugoslavije, utakmica FK "Sarajevo" - FK "Željezničar". Tada je utakmici gradskih rivala prisustvovalo najmanje 55.000 gledalaca, a neke od tadašnjih novina su objavile podatak da je utakmici prisustvovalo i 64.000 gledalaca.
Značajne klupske prijateljske utakmice
Značajne evropske klupske utakmice
Podržano učenje
desno|mini|250x250piksel|Tipični scenarij u podržanom učenju: Agent poduzima akcuiju u okruženju koje se protumači u nagradu i prikaz stanja koje se šalje nazad agentu. Podržano učenje područje je mašinskog učenja koje se bavi time kako bi inteligentni agenti trebali odabrati akcije u okruženju kako bi maksimizirali pojam kumulativne nagrade. Podržano učenje jedan je od tri osnovne paradigme mašinskog učenja, uz nadzirano učenje i nenadzirano učenje.
Podržano učenje se razlikuje od nadziranog učenja po tome što ne zahtijeva prikazivanje označenih ulazno/izlaznih parova, kao ni obavezno ispravljanje ne baš najboljih akcija. Umjesto toga, fokus je na pronalaženju ravnoteže između istraživanja (nepoznatih područja) i iskorištavanja (trenutnog znanja). Okruženje se obično izražava u obliku Markovljevog procesa odlučivanja (MDP) jer mnogi algoritmi podržanog učenja u ovom kontekstu koriste tehnike dinamičkog programiranja.
Glavna razlika između klasičnih metoda dinamičkog programiranja i algoritama podržanog učenja je ta što podržano učenje ne pretpostavlja poznavanje tačnog matematičkog modela MDP-a i ciljaju na velike MDP-ove za koje tačne metode postaju nemoguće.
Okolina
Podržano učenje se uglavnom definira kao Markovljev proces odlučivanja nazvan po ruskome matematičaru Markovu. Model je koncipiran kao skup stanja koja posjeduju sve informacije o sistemu odnosno okolini kojeg modeliraju. Svako od stanja omogućuje što preciznije predviđanje posljedica svake izvedene radnje. MDP se formalno zapisuje kao četverac, pri čemu je:
Strategija
Cilj postupka je pronaći strategiju ponašanja (policy) π:, koja za svako stanje s i akciju a maksimizira očekivanu buduću nagradu. Strategija se može mijenjati tokom učenja ovisno o količini dobivenih nagrada.
Postoji nekoliko opcija za odabir akcije, na primjer:
Vrijednost funkcije
Postoje dvije slične varijante vrijednosti funkcije
Funkcije vrijednosti definirane su kao alat za traženje maksimalne sume svih očekivanih nagrada pomoću sljedećeg algoritma:
NGC 4997
NGC 4997 (također poznat kao MCG -3-34-5 i PGC 45667) je eliptična galaksija koja je udaljena oko 109 miliona sg od Zemlje i nalazi se u sazviježđu Djevica. Najveći prečnik je 1,40 (45 hiljada sg) a najmanji 0,9 uglovnih minuta (29 hiljada sg). Prvo otkriće je napravio Sherbourne Wesley Burnham 28. marta 1878. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Modriča
Modriča je naseljeno mjesto i središte istoimene općine u Bosanskoj Posavini.
Historija
Modriča se kao naseljeno mjesto, prvi put pominje 1323. godine, u povelji bosanskog bana Stjepana II Kotromanića.
mini|desno|290px|Povelja bana Stjepana II Kotromanića iz 1323. godine U ovoj povelji, knez Grgur Stjepanić je od bosanskog bana Stjepana II Kotromanića dobio pet sela u tadašnjoj oblasti Usori: "prvo Čečava drugo Hrastuš, treće sela u Nenavištu Jakeš, Volović i Modrič."
Geografija
Reljef općine se sastoji od visije Vučjaka (367m) i Trebave (644m), od doline rijeke Bosne (106-103m) i posavske ravnice (91–90 m nadmorske visine). Ovakav geografski položaj teritorije općine Modriča, na granici dva velika evropska prostora (balkanskog i srednjoevropskog) određivao je tokom historije, u velikoj mjeri, i čovjekovu sudbinu na ovom tlu.
Nacionalni spomenici
Na listi nacionalnih spomenika Bosne i Hercegovine za općinu Modriča se nalaze sljedeći spomenici:
Stanovništvo
Po posljednjem službenom popisu stanovništva iz 1991. godine, općina Modriča imala je 35.613 stanovnika, raspoređenih u 21 naselje.
Privreda
Rafinerija ulja Modriča je u pedeset godina svog postojanja izrasla u respektabilan privredni kolektiv, prepoznatljiv na cijelom prostoru jugoistočne Evrope. U izgradnji njenog imidža učestvovalo je nekoliko generacija vrsnih stručnjaka iz raznih oblasti, priznati evropski instituti i najpoznatiji svjetski proizvođači automobila, teretnih vozila i motora.
Njen osnivač, majstor Ilija Panić je, prije pedeset godina, u svojoj zanatskoj radnji "Budućnost", odredio viziju razvoja Rafinerije ulja Modriča koja se u potpunosti ostvarila. Proizvodi rafinerije su: motorna ulja iz porodica Optima i Maxima, kao i rashladna tečnost Permant.
Odbojkaški klub "Modriča"
Prva takmičenja u odbojci organizuju se u Modriči 1947. godine, vezano za izgradnju željezničke pruge Šamac - Sarajevo. Prva odbojkaška sekcija je formirana pri Gimnastičkom klubu već 1949. godine i odbojka se igra rekreativno na ovim terenima. Prvo zvanično takmičenje u Modriči je organizovano 1954. godine za omladince i omladinke u Kupu Narodne Republike BiH.
OK "Modriča" je zvanično registrovan 8. marta 1967. godine, i od tada počinje nagli uspon i razvoj odbojkaškog sporta, da bi muška ekipa postala šampion Jugoslavije 1979. godine i učesnik u Kupu šampiona, gdje osvaja 7. mjesto u Evropi. U narednom periodu klub se fokusira na rad s mladima, ali i dalje bilježi značajne rezultate,.
Ženska odbojka je krenula sa osnivanjem i 19. januara 1981. nastaje OK "Ferijalac". U sezoni 1991/92. ženski odbojkaški klub osvaja vicešampionsku titulu Prvenstva Jugoslavije.
Po izbijanju rata u BiH, 1993. godine, obje ekipe su objedinjene u OK "Modriča-Optima". U takmičenjima Prvenstva i Kupa Republike Srpske osvojeni su svi mogući trofeji, kako u vrijeme ratnih dejstava, tako i u miru. Klub je u Prvenstvu RS za period 1993.-2003. osvajao 6 titula prvaka RS i osvajao 6 titula Kupa Republike Srpske.
O stručnom radu u Klubu su se brinuli treneri: Dragutin Martinović, Pero Božić, Mladen Maglov, Srpko Petrović, Uroš Ribarić, dr. Viktor Krevsel, te Radivoje i Đorđe Milošević sa pomoćnim trenerima. Za najveće uspjehe Kluba vezani su nastupi višestrukih reprezentativaca Jugoslavije: Pere Božića, Bore Jovića, Radivoja Miloševića, Marka Stanića, Velibora Ivanovića i Darija Đukića, kao i igrača kao što su Đorđe Milošević, Miloš Milošević, Ivo Martinović, Boro Živanović, Goran Popović, Kamenko Jelić, Dragan Božić i drugi.
Nogometni klub "Modriča"
mini|desno|250px|[[Stadion Maxima|Stadion FK Modriča]] Počeci bavljenja sportom u Modriči vezani su za fudbal i datiraju od 1921. godine. Prvu fudbalsku loptu donio je iz Praga student Đoka Petrović. Fudbalski klub iz Modriče osnovan je daleke 1922. godine. Prvi fudbalski klub zvao se "Rogulj", ali je ubrzo promijenio ime u "Zora". U prvim godinama razvoja ovog sporta nisu postojala zvanična takmičenja - igrale su se samo prijateljske utakmice sa susjednim mjestima, a igrači su sami sebi nabavljali sportsku opremu. Prvu zvaničnu utakmicu "Zora" je odigrala sa svojim susjedima, fudbalerima "Bosanca" iz Bosanskog Šamca 1923. godine, a rezultat je bio 2 : 2. Fudbalski klub "Zora" postojao je sve do 1927. godine kada su mu vlasti zabranile rad.
Ubrzo se formira drugi klub pod imenom "Olimpija", koji pod ovim imenom postoji sve do 1938. godine, kada mijenja ime u fudbalski klub "Dobor". Po izbijanju Drugog svjetskog rata prestaju sve sportske aktivnosti, a tek po završetku rata, augusta 1945. godine, formira se novi fudbalski klub pod imenom "Sloga". Klub je mijenjao ime u "Napredak" sve dok konačno nije dobio ime "Modriča".
Dres fudbalskog kluba iz Modriče pored ostalih nosili su i: Nikola Nikić, Goran Peleš, Slavko Cvijić, Dragan Voćkić, Rade Radulović, Slavko Mamuzić, Mustafa Ćoralić, i Mario Stanić.
Auto-moto klub "Modriča"
Klub je osnovan sredinom 80-tih godina prošlog vijeka. Do početka ratnih dejstava u Bosni i Hercegovini ovaj klub je organizovao tri okupljanja zaljubljenika u motore i moto sport, koji su ostali upamćeni po dobroj posjećenosti, druženju i muzici.
2004. godine, na inicijativu velikog broja motorista iz Modriče i okoline, ponovo je zaživio ovaj vid okupljanja i druženja omladine. Dobar dio članova sada spada u klasu veterana.
2005. godine klub je zvanično registrovan.
Mirko Cvetković
Mirko Cvetković (rođen 16. augusta 1950) srbijanski je ekonomista, političar i bivši premijer Srbije.
Biografija
Cvetković je rođen 1950. godine u Zaječaru (jugoistočna Srbija), od oca Srboljuba - ekonomiste i majke Stane - apotekarke. Djetinjstvo je proveo u skromnoj, prizemnoj kući, nedaleko od centra grada.
U rodnom gradu sa odličnim uspjehom završava osnovnu školu i gimnaziju. U isto vrijeme završava i nižu muzičku školu za duvačke instrumente i klavir. Kao mladić je volio sport, bio je u prvoj postavi stonoteniskog kluba, svirao je klavir, a u amaterskoj grupi "Kosinusi" klarinet.
Poslije završetka gimnazije, odlazi u Beograd, gdje upisuje Ekonomski fakultet. Tamo upoznaje studentkinju Zoricu, svoju sadašnju suprugu. Diplomirao je, magistrirao i doktorirao na Ekonomskom fakultetu Univerziteta u Beogradu.
Radni staž započeo je u Rudarskom institutu, gdje je radio deset godina. Potom prelazi u Ekonomski institut, gdje radi šest godina, da bi karijeru konzultanta u narednih sedam godina nastavio u konsultantskoj kući "CES Mecon". Od 1998. do 2001. godine radi kao savjetnik za ekonomska pitanja u Rudarskom institutu.
Jedan je od eksperata konsultanata srednje generacije koji je osamdesetih godina radio kao eksterni konzultant za Svjetsku banku na većem broju projekata u Pakistanu, Indiji i Turskoj, kao i za UNDP "United Nations Development Programme"" u Somaliji.
Od januara 2001. godine u Vladi premijera Zorana Đinđića, radi na mjestu zamijenika ministra u Ministarstvu za privredu i privatizaciju. U periodu od 2003. do 2004. godine bio je direktor Agencije za privatizaciju Republike Srbije. Nakon toga se povlači iz politike i vodi agenciju za konsalting "Intercon".
Na dužnost ministra finansija je izabran 2007. godine.
Dana 27. juna 2008. godine Predsjednik Srbije Boris Tadić imenovao je Cvetkovića za novog premijera. Cvetković je stupio na dužnost nakon potvrđivanja kandidature u Narodnoj Skupštini 7. jula 2008.
Govori engleski jezik.
NGC 291
Najbliži NGC/IC objekti
Sljedeći spisak sadrži deset najbližih NGC/IC objekata.
Gađenje
mini|Žena s izrazom gađenja. Gađenje je neugodan osjećaj kada se osobama javlja osjećaj da bi u njihov organizam mogla biti unijeta neka štetna supstanca, poput nečeg smrdljivog, ružnog, bolesnog ili odvratnog i senzacija gađenja neodvojiva je od senzacije mučnine.
NGC 2000
NGC 2000 (također poznat kao ESO 56-SC135) je otvoreno zvjezdano jato i nalazi se u sazviježđu Sto. Prvo otkriće je napravio John Frederick William Herschel 8. februara 1836. godine.
Gađenje
Gađenje i prezir
Gađenje služi da se u organizam ne unese nešto pokvareno, nešto štetno, dok prezir služi kao zapreka i onemogućavanje unošenja "pokvarene" u intimni socijalni svijet ili da se pomoću prezira izluči. Zbog toga se često prezir svodi na gađenje kao osnovni osjećaj ili nešto što se smatra uvredljivim, neukusnim ili neprijatnim. U Izrazu emocija u čovjeku i životinjama, Charles Darwin je napisao da je odvratnost senzacija koja se odnosi na nešto odvratno. Odvratnost se doživljava ponajprije u odnosu na osjećaj okusa (bilo opažanog ili zamišljenog), a zatim i prema onome što izaziva sličan osjećaj prema mirisu, [dodiru ili viđenju. Muzički osjetljivi ljudi mogu čak biti zgroženi zbog kakofonije neharmoničnih zvukova. Istraživanja kontinuirano dokazuju vezu između gađenja i anksioznih poremećaja, kao što su arahnofobija, fobija od injekcija krvavih ozljeds i straha u vezi opsesivno-kompulzivnim poremećajem (poznat i kao OCD).
Rotacija
right|thumb|[[Sfera koja se rotira oko svoje ose.]] Rotacija je kružno kretanje objekta oko centra (ili tačke) rotacije. Trodimenzionalni objekat uvijek rotira oko imaginarne linije zvane osa rotacije. Ako osa prolazi kroz centar tijela mase, za tijelo se kaže da rotira oko sebe ili da se obrće. Rotacija oko vanjske tačke, npr. rotacija Zemlje oko Sunca, naziva se revolucija ili orbitalna revolucija, obično kada se proizvodi gravitacijom.
NGC 2000
Najbliži NGC/IC objekti
Sljedeći spisak sadrži deset najbližih NGC/IC objekata.
Rotacija
Matematika
right|thumb|Rotacija planarne figure oko tačke.